Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 764/13/3306	Považská Bystrica, 6.8.2013
EEČ : 2-26-117-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci bol ako otec maloletého XXXXX, nar. 08.04.2008, povinný podľa Zákona o rodine prispievať na jeho výživu po 100,- € mesačne, na základe rozsudku Okresného súdu Pov. Bystrica sp. zn. XXXXX zo dňa 03.10.2012, právoplatného dňom 09.10.2012, vždy do 15. dňa v mesiaci do rúk matky dieťaťa XXXXX, bytom XXXXX okres XXXXX, túto povinnosť riadne neplnil, ani v mieste bydliska dieťaťa, ani na inom mieste a úmyselne sa jej vyhýbal tak, že aj keď pracoval od 01.11.2011 v a.s. XXXXX XXXXX, kde dosahoval čistý priemerný mesačný zárobok vo výške 693,83 €, na výživu maloletého zaplatil len jedenkrát vo výške 100,- €, čím mu mal vzniknúť dlh na výživnom za obdobie od decembra roku 2012 až do konca júla roku 2013, vo výške 700,- €

lebo zanikla trestnosť činu, pretože obv. Ing. XXXXX svoju povinnosť dodatočne splnil skôr, než sa súd odobral na záverečnú poradu a trestný čin nemal trvalo nepriaznivé následky 

Odôvodnenie:
	Uznesením povereného príslušníka Obvodného oddelenia PZ XXXXX sp. zn. ORP-482/PU-PB-2013 zo dňa 11.06.2013 bolo začaté trestné stíhanie a zároveň vznesené obvinenie XXXXX pre prečin zanedbania povinnej výživy podľa § 207 ods. 2 Tr. zák., na tom skutkovom základe, že hoci bol ako otec maloletého XXXXX, nar. 08.04.2008, povinný podľa Zákona o rodine prispievať na jeho výživu po 100,- € mesačne, na základe rozsudku Okresného súdu Pov. Bystrica sp. zn. 8P/90/2012 zo dňa 03.10.2012, právoplatného dňom 09.10.2012, vždy do 15. dňa v mesiaci do rúk matky dieťaťa XXXXX, bývajúcej v XXXXX, tejto povinnosti sa mal úmyselne vyhýbať tak, že aj keď od 01.11.2011 pracoval v a.s. XXXXX XXXXX, kde dosahoval čistý priemerný mesačný zárobok vo výške 693,83 €, výživné neplatil, z tohto titulu uhradil len 100,- € v mesiaci január roku 2013, čím mu vznikol dlh na výživnom od decembra roku 2012 najmenej do konca mája roku 2013, vo výške 300,- €.

	Poverený príslušník PZ mi predložil vyšetrovací spis sp. zn. ORP-482/PU-PB-2012, ktorý sa na vec vzťahuje, po skončení skráteného vyšetrovania dňa 29.07.2013, s návrhom na zastavenie trestného stíhania voči obv. XXXXX, z dôvodu účinnej ľútosti, nakoľko uhradil celý dlh na výživnom.

	Preskúmala som vyšetrovací materiál a zistila som, že návrh povereného príslušníka PZ je dôvodný.

	Z vyšetrovacieho materiálu je zrejmé, že obv. Ing. XXXXX mal skutočne prispievať na výživu svojho syna, mal. XXXXX, z titulu výživného mesačne po 100,- €, do rúk matky dieťaťa XXXXX, ako to vyplýva z rozsudku Okresného súdu Pov. Bystrica sp. zn. XXXXX zo dňa 03.10.2012, ktorý nadobudol právoplatnosť dňa 09.10.2012.

	Svedkyňa a poškodená XXXXX potvrdila, že od decembra roku 2012 uhradil obv. Ing. XXXXX len v mesiaci január roku 2013 na výživu ich syna 100,- € a v ostatných mesiacoch neplatil.

	Pri výsluchu zo dňa 24.07.2013 svedkyňa XXXXX potvrdila, že poštovou poukážkou zo dňa 07.06.2013 obdržala od otca dieťaťa sumu 300,- € a dňa 24.07.2013 jej priamo do rúk obv. Ing. XXXXX odovzdal sumu 400,- € z titulu výživného. Celý dlh na výživnom za kritické obdobie od decembra roku 2012 až do konca júla roku 2013 vo výške 700,- € teda otec dieťaťa zaplatil, pričom neplatenie výživného nemalo trvalo nepriaznivé následky na dieťa.

	Obv. Ing. XXXXX bol vypočutý dňa 04.07.2013.

	Ku trestnej činnosti sa doznal, vyslovil ochotu uhradiť výživné, ktoré dlhoval na svojho syna. Potvrdil, že poštovou poukážkou zo dňa 07.06.2013 zaplatil sumu 300,- € na výživu dieťaťa.

	Medzi ďalšie dôkazy listinného charakteru patrí rozsudok o výživnom, rodný list dieťaťa, potvrdenie zamestnávateľa obv. XXXXX XXXXX, o dĺžke trvania pracovného pomeru a o výške priemernej mesačnej mzdy, fotokópie poštových poukážok o platení výživného, z ktorých je zrejmé, že takýmto spôsobom uhradil celkom 300,- € a písomne vypracované potvrdenie pošk. XXXXX zo dňa 24.07.2013, z ktorého je zrejmé, že skutočne tohto dňa obdržala od obvineného sumu 400,- €.

	Podľa § 86 ods. 1 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	Pretože obv. XXXXX uhradil dlh na výživnom ešte v priebehu prípravného konania, jeho prečin nemal trvalo nepriaznivé následky na oprávnenú osobu, čím využil ustanovenie o účinnej ľútosti, bolo možné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Vašutová
prokurátorka